হজরত শাহজালাল আন্তর্জাতিক বিমানবন্দর সূত্রে জানা গেছে, বিমানবহরে এয়ারক্র্যাফট স্বল্পতার কারণে মালয়েশিয়ান ফ্লাই গ্লোবাল কোম্পানি থেকে বিমান বাংলাদেশ এয়ারলাইন্স কর্তৃপক্ষ ৪টি বোয়িং-৭৭৭ এয়ারক্র্যাফট ওয়েট লিজে (উড়োজাহাজ, পাইলট ক্যাবিন ক্রুসহ) এনেছিল। এসব এয়ারক্র্যাফট দিয়ে কুয়েত, কাতার, মাস্কাট, আবুধাবি ছাড়াও মালয়েশিয়া এবং সিঙ্গাপুর রুটে নিয়মিত ফ্লাইট চলাচল করেছে। এ সময়ের মধ্যে ওয়েট লিজে আনা এসব উড়োজাহাজে ওঠে যাত্রীরা প্রতিনিয়ত বিমানবন্দরে ভোগান্তির মধ্যে পড়েছেন। একপর্যায়ে ৪টি এয়ারক্র্যাফটের মধ্যে দু’টি আগেই বহর থেকে বিদায় নেয়। অন্য দু’টি (নাইনএম-এফএসএল ও নাইনএম-এফএসএম বোয়িং-৭৭৭) গতকাল পর্যন্ত বিমানের বহরেই রয়েছে। তবে আজ-কালের মধ্যে একটি চলে যাওয়ার কথা রয়েছে।